Sweet Dreams (Beyoncén kappale)

Sweet Dreams on yhdysvaltalaisen laulaja Beyoncén kappale hänen kolmannelta studioalbumilta "I Am... Sasha Fierce" (2008). Kappaleen on kirjoittanut ja tuottanut Beyoncé, James Scheffer, Wayne Wilkins ja Rico Love. Columbia Records julkaisi kappaleen albumin kuudentena singlenä Yhdysvalloissa 2. kesäkuuta 2009 ja kansainvälisesti 13. heinäkuuta 2009. 
Tuotanto ja äänitys.
Alkuperäisesti nimellä ”Beautiful Nightmare”, ”Sweet Dreams” oli yksi ensimmäisistä kappaleista, joka sävellettiin Beyoncén vuoden 2008 albumia "I Am... Sasha Fierce" varten. Tuottaja Rico Love kuvaili Beyoncén kanssa työskentelyä ”ainutlaatuiseksi kokemukseksi”. Beyoncén mennessä South Beat äänitysstudioon Miami Beachissa, hän ei ollut valmistaunut kappaleen äänittämiseen, koska hän oli menossa katsomaan aviomiehensä Jay-Z:n kiertueen avauskonserttia. Kun Beyoncé kuuli kappaleen demoversion, hän oli vaikuttunut ja halusi äänittää sen välittömästi. Hän äänitti kappaleen 15 minuutissa.
Sävellys ja sanat.
”Sweet Dreams” on elektropop-kappale, jossa on elementtejä rockista ja vanhan koulukunnan funkista. Kappale rakentuu aaltoilevien elektrorytmien päälle ja jyskyttävien iskujen varaan. Sen groove mukailee hip hop-tyylistä fraseerausta. Kappaletta ojaa pääasiassa kosketinsoitin, ja siinä kuullaan myös kitaraa, pianoa, syntetisaattoria, virveliä ja bassoa. Monet musiikkikriitikot huomasivat, että ”Sweet Dreams” -kappaleessa on useita elementtejä, jotka muistuttavat Michael Jacksonin vuoden 1982 "Thriller" -albumin kappaleita. MTV Newsin James Montgomery sanoi, että ”karski matalataajuinen soundi” kuulostaa samalta kuin Jacksonin kappaleessa ”Beat It” (1983). Digital Spyn Nick Levine totesi, että kappaleen elektroninen bassolinja muistuttaa Jacksonin kappaleiden ”Thriller” (1983) ja ”Bad” (1987) bassolinjoja. "Miami New Times" -lehden Arielle Castillo totesi, että Jackson voisi käyttää ”Sweet Dreams” -kappaleen biittiä päivittääkseen "Thriller"-kauden tyyliään. 
”Sweet Dreams” -kappaleen sanoitukset kertoo naispäähenkilöstä, jolla on epävarmuuksia uudesta suhteestaan; hän on hämmentynyt, eikä tiedä onko kyse ”ihanasta unelmasta vai kauniista painajaisesta”. Kappale alkaa bassolinjalla, jota ajoittain katkovat yksittäiset virveliniskut, rumpufillit ja Beyoncén hokema ”Turn the lights on” ().
Vuoto ja julkaisu.
”Sweet Dreams” vuosi internetiin alkuperäisellä nimellään ”Beautiful Nightmare” heti seuraavana päivänä sen äänityksestä maaliskuussa 2008, kahdeksan kuukautta ennen albumin julkaisua. Beyoncé reagoi vuotoon omilla nettisivuillaan kiittäen faneja positiivisesta vastaanotosta, mutta selvensi, että kappale on vielä työn alla eikä hän ollut aikeissa julkaista uutta materiaalia lähiaikoina. Rico Love kertoi vuodosta MTV Newsille: 
Alkuperäisellä nimellään ”Beautiful Nightmare” kappale herätti Yhdysvalloissa niin paljon huomiota ja sai radiosoittoa sen verran, että se nousi Hot Dance Club Songs -listan sijalle 45 ja Pop 100 Airplay -listan sijalle 57. Aluksi ”Broken-Hearted Girl” oli tarkoitettu albumin kuudenneksi singleksi Yhdysvalloissa ja neljänneksi kansainväliseksi singleksi yhdessä vain Yhdysvalloissa julkaistun ”Ego” -kappaleen kanssa. Julkaisu kuitenkin peruttiin viime hetkellä ja korvattiin ”Sweet Dreams” -kappaleella. Beyoncé valitsi sen kesäsingleksi, koska hän halusi julkaista tanssikappaleen. Hän sanoi: ”On hyvin harvinaista löytää nopeatempoinen kappale, joka ei kerro vain juhlimisesta, klubilla käymisestä tai seksikkäänä olemisesta.”
”Sweet Dreams” lisättiin Yhdysvaltain nykyaikaisten hittien ja rytmisen nykymusiikin radiokanavien soittolistoille 2. kesäkuuta 2009. Tanssiremixsejä ja ”Ego” -kappaleen sekä sen remix-versiot sisältävä digitaalinen EP julkaistiin Yhdysvalloissa 17. elokuuta 2009.
Vastaanotto.
”Sweet Dreams” sai ylistystä kriitikoilta, joista osa kehui sen synkkää sävyä ja elektropopin kuuluvuutta, joka poikkeaa Byeoncén aiemmasta tuotannosta. MTV Newsin James Montgomery kirjoitti, että Beyoncén laulu tekee kappaleesta ”kiistattoman hitin”, joka erottuu muiden artistien kappaleista. Beyoncén ääntä hän kuvaili ”jääkylmäksi, viileäksi, elohopean lailla liukuvaksi – eikä missään nimessä vähäpätöiseksi”. Myöskin MTV Newsille kirjoittanut Jennifer Vineyard puolestaan totesi, että kappaleen rock-elementit ja pehmeä laulu korostavat Beyoncén ”raivoisaa alter egoa”, joka uskaltaa kuulijan unelmoimaan hänestä, varoittaen samalla, että kyseessä saattaa olla ”kaunis painajainen”. "Miami New Times" -lehden Arielle Castillo ”Sweet Dreams” on taas yksi Jim Jonsin tuotanto, jossa kosketinsoitin vie kappaletta eteenpäin, mutta toisin kuin hänen Soulja Boylle tuottamansa kappaleet, tämä on ”pyörteilevä ja synkempi”. "Houston Chroniclen" Joey Guerra ja "Billboardin" Gary Trust olivat samaa mieltä ja totesivat, että kappale on yksi Beyoncén puhtaimmista tanssikappaleista ja ”vastustamaton kutsu tanssilattialle”. J!-ENT:n Dennis Amith kuvaili ”Sweet Dreams” -kappaletta ”viileäksi tanssiraidaksi” kehuen sen sovitusta, jota hän luonnehti ”kokeelliseksi”, sisältäen ”hienoja siirtymiä”.
Tunnustukset ja palkinnot.
”Sweet Dreams” toi Beyoncélle Best Female Vocal -palkinnon vuoden 2009 MP3 Awards -gaalassa. Kappale oli ehdolla parhaaksi R&amp;B/urbaaniksi kappaleeksi 25. International Dance Music -gaalassa, mutta hävisi The Black Eyed Peasin kappaleelle ”I Gotta Feeling”. Vuonna 2010 ”Sweet Dreams” oli ehdolla katsojien valinnaksi BET Awardseissa. Myös vuonna 2010 American Society of Composers, Authors and Publishers (ASCAP) tunnusti kappaleen yhdeksi vuoden 2009 eniten esitettäviksi kappaleeksi 27. ASCAP Pop Music Awardseissa. Kun Beyoncé täytti 30 vuotta "Billboard" -lehden Erika Ramirez ja Jason Lipshutz listasivat ”Sweet Dreamsin” sijalla 21 heidän kokoamassaan 30 suurimman Beyoncé-hitin listassa. He korostivat, että elektropop-kappale erottui selvästi Beyoncén aiemmista singleistä ja toi esiin hänen monipuolisuutensa. "The Village Voice" -lehden vuoden 2009 Pazz &amp; Jop -singlelistalla ”Sweet Dreams” sijoittui sijalle 115. Vuonna 2013 E! Onlinen John Boone ja Jennifer Cady listasivat kappaleen viidenneksi parhaaksi Beyoncén kappaleeksi.
Menestys.
”Sweet Dreams” debytoi Yhdysvaltain Billboard Hot 100 -listan sijalla 97. Parhaimmillaan se oli listan sijalla 10 kahtena ei-peräkkäisenä viikkona ja oli "I Am... Sasha Fierce" -albumin neljäs Top 10-single. Kappale oli Beyoncén 13. Top 10-sijoitus Hot 100 -listalla sooloartistina 2000-luvulla. ”Sweet Dreams” oli listan kolmas samalla nimellä julkaistu kappale, joka on yltänyt listan kymmenen parhaan joukkoon Air Supplyn ”Sweet Dreams” (1982) ja Eurythmicsin ”Sweet Dreams (Are Made of This)” (1983) -kappaleiden jälkeen. Hot Dance Club Songs -listalla kappale nousi ykkössijalle 12. syyskuuta 2009 päättyvällä viikolla. Kappale oli Beyoncén 11. ykkössija listalla ja neljäs "I Am... Sasha Fierce" -albumilta. ”Sweet Dreams” on myynyt Yhdysvalloissa kolminkertaista platinaa ja lokakuuhun 2012 mennessä kappaletta oli myynyt 1 691 000 digitaalista latausta.
Iso-Britanniassa ”Sweet Dreams” singlelistan sijalla 52 ja oli parhaimillaan listan sijalla viisi kolme viikkoa peräkkäin. Kappaleesta tuli Beyoncén kahdeksas Top 10-kappale Iso-Britanniassa. Australiassa kappale nousi ARIA Singles -listan kakkospaikalle ja pysyi listalla yhteensä 38 listaviikkoa. Vuonna 2023 Australian Recording Industry Association (ARIA) myönsi kappaleelle nelinkertaisen platinasertifikaatin mikä vastaa 280 000 yksikköä.
”Sweet Dreams” menestyi Euroopassa vaihtelevasti – ei yhtä vahvasti kuin muut albumin singlet, mutta silti hyvin. Kappale sijoittui kymmenen parhaan joukkoon Saksassa, Tšekeissä, Norjassa, Slovakiassa, Espanjassa, Portugalissa ja Unkarissa. Kahdenkymmenen parhaan joukkoon kappale sijoittui Ruotsissa, Tanskassa, Sveitsissä, Itävallassa ja Venäjällä. Kolmenkymmenen parhaan joukkoon kappale pääsi Belgiassa ja Italiassa sekä viidenkymmenen parhaan joukkoon Alankomaissa.
Kappaleet.
Ego / Sweet Dreams (Singlet ja tanssimixit)
Saksan digitaalinen EP
Digitaalinen EP
Digitaalinen single; Saksan ja Iso-Britannian CD-single
Iso-Britannian lataussingle